ଭାରତଗୀତିକା
ଭାରତ ଗୀତିକା
ଭୈରବୀ ରାଗ - କାବାଳୀ ତାଳାଭ୍ୟାଂ ଗୀୟତେ

ସର୍ବେଷାଂ ନୋ ଜନନୀ ଭାରତଧରଣୀକଳ୍ପଲତେୟଂ ।
ଜନନୀବତ୍ସଳତନୟଗଣୈସ୍ତତ୍ ସମ୍ୟକଶର୍ମ୍ମ ବିଧେୟମ୍ । । ଧ୍ରୁବଂ ।
 
ହିମଗିରି-ସୀମନ୍ତିତ-ମସ୍ତକମିଦମମ୍ବୁଧିପରିଗତପାଶ୍ୱର୍ମ୍ ।
ଅସ୍ମଜ୍ଜନ୍ମଦମନ୍ମଦମନିଶଂ ଶ୍ରୌତପୁରାତନମାର୍ଷମ୍ । । 

ବିଜନିତହର୍ଷଂ ଭାରତବର୍ଷଂ ବିଶ୍ୱୋତ୍କର୍ଷନିଦାନମ୍ ।
ଭାରତଶର୍ମ୍ମଣି କୃତମସ୍ମାଭିର୍ନବମିଦମୈକ୍ୟବିଧାନମ୍ । ।

ଉକ୍ରଳଗୌଡ଼ାନ୍ଧ୍ରୀୟାଃସଂସଦି ଯେ ବୟମତ୍ର ସମେତାଃ ।
ଏତେଚାପରଜନପଦକାନନୁ ଭାରତ-ବିହିତ-ନିକେତାଃ । ।

ଭାରତହିତସମ୍ପାଦନମେବ ହି କାର୍ଯ୍ୟମିଷ୍ଟମବିପାକମ୍ ।
ଭାରତବର୍ଜ୍ଜୁଂ କିମପି ନ କାର୍ଯ୍ୟଂ ନିଶ୍ଚିତମିତ୍ୟସ୍ମାକମ୍ । । 

ଭାରତପଙ୍କଜଦଳମିଦମୁତ୍କଳମଣ୍ଡଳମିତି ବିଦିତଂ ଯତ୍ ।
ତସ୍ୟ କୃତେ ବୟମତ୍ର ସମେତା ବିହିତାତ୍ରୋତ୍କଳ-ସଂସତ୍ । ।
 
ଭାରତମେକା ଗତିରସ୍ମାକଂ ନାପରାସ୍ତି ଭୁବି ନାମ । 
ସର୍ବାଦୌ ପରିଷତ୍-କର୍ମଣି ତତ୍ ଭାରତମେବ ନମାମଃ । ।